open-index/open-wikipedia-markdown huggingface dataset:
কটকম সুদর্শন (আনন্দ)

**কটকম সুদর্শন** ওরফে **আনন্দ** হলেন ভারতের কমিউনিস্ট পার্টি (মাওবাদী) দলের একজন শীর্ষ নেতা ও পলিটব্যুরো সদস্য।
## প্রারম্ভিক জীবন
কটমকম সুদর্শন অন্ধ্রপ্রদেশ রাজ্যের আদিলাবাদে জন্মগ্রহণ করেন। ওয়ারঙ্গলের পলিটেকনিক কলেজে শিক্ষা সম্পন্ন করার পর শিক্ষকতার কাজে যোগ দেন ও পাশাপাশি উচ্চ শিক্ষার জন্যে পড়াশোনা করতেন। ভারতের নিষিদ্ধ কমিউনিস্ট পার্টি (মাওবাদী)র আদিলাবাদ জেলার সম্পাদক সাধনাকে বিবাহ করেন তিনি। কয়েক বছর আগে সাধনা নিরাপত্তাবাহিনীর গুলিতে মারা যান।

## গেরিলা যুদ্ধ
সুদর্শন মাওবাদ অনুসৃত দলের অন্যতম প্রবীন ও শীর্ষ নেতা। তিনি বিগত ৩০ বছর ধরে অতি বামপন্থী রাজনীতির সাথে যুক্ত আছেন। তেলেঙ্গানা ও দণ্ডকারণ্য অঞ্চলে সশস্ত্র সংগ্রামে নেতৃত্ব দেন তিনি। ভারতীয় নিরাপত্তা বাহিনী ও গোয়েন্দা বিভাগের তথ্য অনুযায়ী তিনি আনন্দ নামে অধিক পরিচিত। ব্যক্তিগত জীবনে কটকম সুদর্শন নম্র, তাত্ত্বিক ও সাংগঠনিক ক্ষমতা সম্পন্ন নেতা। দলের রাজনৈতিক ও সাংগঠনিক গঠনপ্রণালী নির্ণায়ক সিদ্ধান্ত নিয়ে থাকেন। শিক্ষা সম্পন্ন করার পরে ১৯৭৫ সালে জঙ্গী বামপন্থি সংগঠনে যোগ দেন ও ১৯৮৯ সালে ছত্তীসগঢ় চলে যান। ১৯৮০ সালে কোন্ডাপল্লী সীতারামাইয়া প্রতিষ্ঠিত কমিউনিস্ট পার্টি (মার্ক্সবাদী - লেনিনবাদী) জনযুদ্ধ দলের সদস্য হন। সদস্যদের গেরিলা যুদ্ধের প্রশিক্ষক হিসেবে কাজ করেছেন, দলের সামরিক বিভাগের দায়িত্ব ছিল তার ওপর ও ভারতীয় নিরাপত্তাবাহিনীর সাথে যুদ্ধে দক্ষতার সাথে নেতৃত্ব দিয়েছেন তিনি। মাওবাদী দলের কেন্দ্রীয় মিলিটারি কমিশনের সদস্য ও পলিটব্যুরো সদস্য নির্বাচিত হন একসময়। মনে করা হত অপর এক পলিটব্যুরো নেতা কিষেনজির মৃত্যুর পর তিনি পূর্বাঞ্চলীয় বিভাগে মাওবাদী আন্দোলন এগিয়ে নিয়ে যাওয়ার দায়িত্ব প্রাপ্ত হয়েছিলেন। একটি সুত্র জানাচ্ছে আনন্দ অত্যন্ত কৌশলী ও আপসহীন হিসেবে পরিচিত। তিনি কিষেণজির মৃত্যুর পর মাওবাদীদের সুসংগঠিত করার ক্ষেত্রে বিশ্বাসযোগ্যতা অর্জন করেছেন। পুলিশের মতে, ২০১০ সালের এপ্রিলে ছত্তিশগড়ের রাজ্যের দান্তেওয়াদায় সেন্ট্রাল রিজার্ভ পুলিশ ফোর্সের (সিআরপিএফ) ৭৬ জন জওয়ানকে হত্যার মূল পরিকল্পনাকারীও ছিলেন আনন্দ, তাকে ধরিয়ে দিতে ১২ লাখ টাকার পুরস্কার ঘোষণা করেছে সরকার। সাংবাদিকদের এক সাক্ষাতকারে আনন্দ জানান যে দলের কেন্দ্রীয় মিলিটারি কমিশনের ৪৫ জন সদস্য গ্রেপ্তার নয় মৃত্যুবরণ করেছেন ভারত রাষ্ট্রের বিরুদ্ধে যুদ্ধে। অপারেশন গ্রীন হান্ট প্রতিরোধে তিনি তার দলকে নেতৃত্ব দান করছেন। হিন্দুস্থান টাইমস এর একটি সাক্ষাতকারে এক পুলিশ কর্তা জানান সুদর্শন, চেরুকুরি রাজকুমার আজাদের মত আলোচনাপন্থী নন বরং রাষ্ট্রের বিরুদ্ধে চলমান সংগ্রামে রত থাকার পথের মতাবলম্বী।

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:ভারতীয় রাজনীতিবিদ
বিষয়শ্রেণী:মাওবাদী
বিষয়শ্রেণী:সংশোধনবাদ বিরোধী
বিষয়শ্রেণী:২০শ শতাব্দীতে জন্ম
বিষয়শ্রেণী:২০২৩-এ মৃত্যু
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:আদিলাবাদ জেলার ব্যক্তি
বিষয়শ্রেণী:নকশালবাদী
কুমিল্লা রেলওয়ে স্টেশন

**কুমিল্লা রেলওয়ে স্টেশন** কুমিল্লা পূর্ব রেলের একটি প্রাথমিক রেলস্টেশন। প্রতিদিন এ স্টেশন দিয়ে ঢাকা, চট্টগ্রাম, সিলেট, ময়মনসিংহ, ব্রাহ্মণবাড়িয়া, চাঁদপুরসহ বিভিন্ন জেলার ট্রেন চলাচল করে। ১৮৯৫ সালে কুমিল্লা রেলস্টেশনের যাত্রা শুরু হয়।

## সেবা
প্রতিদিন ১৩ টিরও বেশি ট্রেন কুমিল্লা রেলস্টেশন দিয়ে চলাচল করে। নীচে কুমিল্লা রেলস্টেশন দিয়ে চলাচলকারী ট্রেনগুলির একটি তালিকা রয়েছে:

* মহানগর প্রভাতী/গোধুলি
* উপকুল এক্সপ্রেস
* পাহাড়িকা এক্সপ্রেস
* মহানগর এক্সপ্রেস
* উদয়ন এক্সপ্রেস
* তূর্ণা এক্সপ্রেস
* বিজয় এক্সপ্রেস
* ঢাকা/চট্টগ্রাম মেইল
* কর্ণফুলী এক্সপ্রেস
* ঢাকা এক্সপ্রেস
* জালালাবাদ এক্সপ্রেস
* ময়মনসিংহ এক্সপ্রেস
* চট্টলা এক্সপ্রেস

## চিত্রশালা

Comilla Railway Station in 2019.05.jpg
Cumilla railway station in 2021.03.jpg
Cumilla railway station in 2021.06.jpg
29XX Series Locomotive BR.jpg
Comilla Railway Station in 2019.01.jpg


## তথ্যসূত্র


## বহিঃসংযোগ

বিষয়শ্রেণী:কুমিল্লা জেলার রেলওয়ে স্টেশন
বিষয়শ্রেণী:কুমিল্লার পরিবহন
বিষয়শ্রেণী:১৮৯৫-এ চালু রেলওয়ে স্টেশন
বিষয়শ্রেণী:১৮৯৫-এ ব্রিটিশ ভারতে প্রতিষ্ঠিত
ফরাশগঞ্জ স্পোর্টিং ক্লাব

**ফরাশগঞ্জ স্পোর্টিং ক্লাব** ঢাকা কেন্দ্রিক বাংলাদেশের একটি ফুটবল ক্লাব। ১৯৫৯ সালে ক্লাবটি প্রতিষ্ঠিত হয়। ২০১১ সালে ২৪ এপ্রিল স্বাধীনতা কাপে চ্যাম্পিয়ন হয় দলটি।

বাংলাদেশ প্রিমিয়ার ফুটবল লিগের ২০১৭-১৮ মৌসুমে ১২ দলের মধ্যে ১২ তম হয়ে রেলিগেশনের কবলে পড়ে ক্লাবটি। বর্তমানে, ক্লাবটি বাংলাদেশ চ্যাম্পিয়নশিপ লিগে খেলছে।

## অর্জন
***[[স্বাধীনতা কাপ (বাংলাদেশ)|স্বাধীনতা কাপ]]**
**বিজয়ী (১ বার):** ২০১১

## তথ্যসূত্র

বিষয়শ্রেণী:বাংলাদেশের ফুটবল ক্লাব
উত্তর বারিধারা ক্লাব

**উত্তর বারিধারা স্পোর্টিং ক্লাব** ঢাকা ভিত্তিক একটি বাংলাদেশি ফুটবল ক্লাব।

## পৃষ্ঠপোষক

## অর্জন
* **[[বাংলাদেশ চ্যাম্পিয়নশিপ লীগ]]**
** বিজয়ী(১) : ২০১৪-২০১৫
** রানার্স-আপ(৩) : ২০১২, ২০১৩, ২০১৮–২০১৯
## তথ্যসূত্র


বিষয়শ্রেণী:বাংলাদেশের ফুটবল ক্লাব
বিষয়শ্রেণী:বাংলাদেশে ক্রীড়া
জেলা স্টেডিয়াম, ময়মনসিংহ

**জেলা স্টেডিয়াম, ময়মনসিংহ** (**রফিক উদ্দীন ভূঁইয়া স্টেডিয়াম** বা **ময়মনসিংহ স্টেডিয়াম** নামেও পরিচিত) ১৯৬১ সালে নির্মিত বাংলাদেশের ময়মনসিংহ এ অবস্থিত বিভিন্ন কাজে ব্যবহৃত একটি মাঠ। এখানে সাধারনত আঞ্চলিক ও জাতীয় পর্যায়ের ক্রিকেট-ফুটবল খেলা হয়ে থাকে। স্টেডিয়ামটি বাংলাদেশ প্রিমিয়ার লিগের দল সাইফ স্পোর্টিং ক্লাব ও আরামবাগ ক্রীড়া সংঘের হোম ভেন্যু হিসেবে ব্যবহৃত হয়েছিল। এই স্টেডিয়ামটি ফুটবলের দর্শক টানার ক্ষেত্রে জনপ্রিয়। বর্তমানে স্টেডিয়ামটি বাংলাদেশ পুলিশ ফুটবল ক্লাব ও মোহামেডান স্পোর্টিং ক্লাব (ঢাকা)র হোমগ্রাউন্ড হিসেবে ব্যবহৃত হচ্ছে। ২০২৫ সালে বাংলাদেশের অন্তর্বর্তীকালীন সরকার স্টেডিয়ামটির নাম পরিবর্তন করে *জেলা স্টেডিয়াম, ময়মনসিংহ* নামকরণ করে।

## উল্লেখযোগ্য আয়োজন
* ১৭-২৮ জুন, ২০১৯: এই ভেন্যুতে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৯’-এর ময়মনসিংহ জোনের প্রতিযোগিতা হয়।
* ২০ জুন, ২০১৯: এই ভেন্যুতে বাংলদেশ ফুটবল ফেডারেশনের উদ্যোগে 'বাফুফে-ইউনিসেফ অনূর্ধ্ব-১৬ জাতীয় মহিলা ফুটবল চ্যাম্পিয়নশিপ-২০১৯(ট্যালেন্ট হান্ট)’-এর ময়মনসিংহ জোনের প্রতিযোগিতা শুরু হয়।

## ধারণ ক্ষমতা
বর্তমান ধারণ ক্ষমতা ২৫,০০০।

## তথ্যসূত্র

বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:১৯৬১-এ প্রতিষ্ঠিত
জেরি হ্যাজলিট

**জার্ভিস রিগনল্ড হ্যাজলিট** (; জন্ম: ৪ সেপ্টেম্বর, ১৮৮৮ -মৃত্যু: ৩০ অক্টোবর, ১৯১৫) নিউ সাউথ ওয়েলসের এনফিল্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ ডানহাতি মিডিয়াম-পেস ও অফ-স্পিন বোলারের ভূমিকায় অবতীর্ণ হয়েছিলেন তিনি। এছাড়াও, নিচেরসারির কার্যকরী ব্যাটসম্যান ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯১২ সময়কালে অস্ট্রেলিয়ার পক্ষে ৯ টেস্টে অংশগ্রহণ করেছেন ‘জেরি’ ডাকনামে পরিচিত **জেরি হ্যাজলিট**।

## প্রথম-শ্রেণীর ক্রিকেট
১৯০৫-০৬ থেকে ১৯১০-১১ মৌসুম পর্যন্ত ভিক্টোরিয়ার পক্ষে প্রথম-শ্রেণীর ক্রিকেট খেলেন। এরপর তিনি সিডনিতে চলে যান ও পরমাত্মার কিংস স্কুলে শিক্ষকতা পেশায় নিযুক্ত থাকেন। এ সময় সেন্ট্রাল কাম্বারল্যান্ড ডিস্ট্রিক্ট ক্রিকেট ক্লাবে খেলেন। ১৯১১-১২ থেকে ১৯১২-১৩ মৌসুমে নিউ সাউথ ওয়েলসের পক্ষে খেলেন।

## খেলোয়াড়ী জীবন
১৯০৭-০৮ মৌসুমে সিডনিতে অনুষ্ঠিত টেস্টে ইংল্যান্ডের বিপক্ষে তার অভিষেক ঘটে। ঐ টেস্টে তিনি অপরাজিত ৩৪* রান তুলেন। এ সময় নবম উইকেট জুটিতে টিবি কটারকে সাথে নিয়ে ৫৬ রানের জুটি গড়েন। এরফলে তার দল দুই উইকেটে জয়লাভ করে। ১৯১২ সালে অস্ট্রেলিয়া দলের সদস্যরূপে ইংল্যান্ড সফরে যান তিনি। ওভালে অনুষ্ঠিত সর্বশেষ টেস্টে ইংল্যান্ডের বিপক্ষে দ্বিতীয় ইনিংসে ৭/২৫ পান।

জেরি তার টেস্ট খেলোয়াড়ী জীবনে আকস্মিকভাবে খেলা শেষ করার জন্য পরিচিত ছিলেন। ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতার শেষ খেলাসহ জীবনের শেষ খেলায় চমকপ্রদ ক্রীড়াশৈলী প্রদর্শন করেন। লন্ডনের ওভালে বৃষ্টিবিঘ্নিত খেলায় তার কাটারগুলো বিরাট প্রভাব ফেলে। শেষ ১৭ বলে ১ রান দিয়ে ৫ উইকেট তুলে নেন ও ২১.৪ ওভারে ৭/২৫ নিয়ে নিজস্ব সেরা বোলিং পরিসংখ্যান গড়েন। তাস্বত্ত্বেও ইংল্যান্ড ২৪৪ রানে জয় পেয়ে ত্রি-দেশীয় সিরিজের শিরোপা জয় করে। দক্ষিণ আফ্রিকা ও অস্ট্রেলিয়া এ সিরিজের অপর দল ছিল। প্রথম বিশ্বযুদ্ধ শেষ হবার পরই অস্ট্রেলিয়া খেলায় নামতে সক্ষম হয়। দূর্ভাগ্যজনকভাবে এ সময়েই হ্যাজলিটের দেহাবসান ঘটে।  দুর্বল হৃদয় নিয়ে তিনি জন্মেছিলেন।

৩০ অক্টোবর, ১৯১৫ তারিখে নিউ সাউথ ওয়েলসের পরমাত্মা এলাকায় মাত্র ২৭ বছর বয়সে হৃদযন্ত্রক্রিয়া বন্ধ হয়ে তিনি মারা যান।

## তথ্যসূত্র

## আরও দেখুন
* ডেভিড হুকস
* মুদাসসর নজর
*অস্ট্রেলীয় টেস্ট ক্রিকেটারদের তালিকা

## বহিঃসংযোগ
*
*

বিষয়শ্রেণী:১৮৮৮-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:সিডনি থেকে আগত ক্রিকেটার
বাদশাহো

***বাদশাহো*** (ইংরেজি: Baadshaho) মিলন লুথরিয়া পরিচালিত একটি বলিউড সিনেমা। টি-সিরিজের ব্যানারে চলচ্চিত্রটি প্রযোজনা করছেন গুলশান কুমার, ভূষণ কুমার, কৃষাণ কুমার।

## অভিনেতা

বাদশাহো চলচ্চিত্রটিতে অভিনয় করেছেন অজয় দেবগন, ইমরান হাশমী, এশ গুপ্তা, ইলিয়েনা ডি’ক্রুজ, বিদ্যুৎ জামওয়াল, সঞ্জয় মিশ্রা।

## গল্প
১৯৭৫ সালে ভারতের সাবেক প্রধানমন্ত্রী ইন্দিরা গান্ধীর শাসন আমলে জরুরি অবস্থার কিছু চিত্র তুলে ‌ধরা হয়েছে এই সিনেমায়। যাতে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এছাড়াও এতে আছে দাঙ্গা-হাঙ্গামা ও হতাশার মাঝে ভাগ্য পরিবর্তনের জন্য চেষ্টা করা এমন কিছু মানুষের গল্প।
১৯৭৫ সালে ভারতের জরুরি অবস্থা চলাকালীন সময়ের পটভূমিতে নির্মিত ‘বাদশাহো’তে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এতে অভিনয় করতে দেখা যাবে অজয় দেবগন, ইমরান হাশমি, বিদ্যুৎ জামওয়াল, এশা গুপ্ত, ইলিয়ালা ডি’ক্রুজ ও সঞ্জয় মিশ্রাকে। মিলন লুথরিয়া পরিচালিত এ ছবির পোস্টারে ডাকাত বেশে অজয় ও ইমরান হাশমিকে দেখে চমকে যাবেন সবাই।

‘বাদশাহো’র প্রথম পোস্টারে মৃত অবস্থায় পড়ে থাকতে দেখা গেছে ডাকাতবেশী সঞ্জয় মিশ্রাকে। রক্তে ভেজা সাদা শার্ট ও চাবিভর্তি কালো কোটের পকেট দেখে সহজেই অনুমান করা যায় তার চরিত্রটি সম্পর্কে। অন্য দু’টি পোস্টারে হাতে গাদা বন্দুক ও মুখে রুমাল বাঁধা অজয় দেবগনকে দেখে ডাকাত দলের সর্দার বলেই মনে হবে। মুখভর্তি দাড়ি-গোঁফ, কপালে তিলক, মাথায় পাগড়ি ও হাতে ধরা বন্দুকে ‘ডার্টি পিকচার’খ্যাত ইমরান হাশমিকে দেখে পিলে চমকে যেতে পারে ভক্তদের!

ছবির পোস্টারে লেখা আছে, “১৯৭৫ সাল, জরুরি অবস্থা, ৯৬ ঘণ্টা, ৬০০ কিলোমিটার, একটি স্বর্ণ বোঝাই ট্রাক ও ছয় জন ডাকাত।” লেখা থেকেই অনুমান করে নেয়া যায় জমজমাট এক ডাকাতির গল্প নিয়েই আবর্তিত হয়েছে অ্যাকশন থ্রিলার ‘বাদশাহো’র ঘটনা।

## শুভমুক্তি
১ সেপ্টেম্বর’২০১৭ বাদশাহো চলচ্চিত্রটি মুক্তি পায়।

## তথ্যসূত্র

## বহিঃসংযোগ
*
*বলিউড হাঙ্গামায় বাদশাহো

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:রাজস্থানের পটভূমিতে চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় ঐতিহাসিক মারপিটধর্মী চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:২০১৭-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় ডাকাতির চলচ্চিত্র
শ্বেতাভা, কৃষ্ণাভা ও ধূসরাভা

বর্ণতত্ত্ব অনুসারে কোনও রঙের **শ্বেতাভা** বলতে ঐ রঙের সাথে শ্বেতবর্ণ তথা সাদা রঙের মিশ্রণকে বোঝায়, যা রঙটির আলোকময়তা বাড়ায়। কোনও রঙের **কৃষ্ণাভা** বলতে ঐ রঙের সাথে কৃষ্ণবর্ণ তথা কালো রঙের মিশ্রণকে বোঝায়, যা রঙটির অন্ধকারাচ্ছন্নতা বাড়ায়। সবশেষে কোনও রঙের **ধূসরাভা** বলতে ঐ রঙের সাথে ধূসর রঙ মিশ্রিত করলে, অথবা রঙটিতে একই সাথে শ্বেতাভাপ্রদান ও কৃষ্ণাভাপ্রদান করলে (অর্থাৎ একই সাথে সাদা ও কালো রঙ মেশালে) যে মিশ্রণটি পাওয়া যায়, তাকে বোঝায়। ইংরেজি পরিভাষায় শ্বেতাভাকে "টিন্ট" (Tint), কৃষ্ণাভাকে "শেড" (Shade) এবং ধূসরাভাকে "টোন" (Tone) নামে ডাকা হয়। কোনও নিরপেক্ষ রং (যেমন কালো, ধূসর ও সাদা) ও আরেকটি রং মেশালে দ্বিতীয় রংটির বর্ণময়তা (ক্রোমা, Chroma বা কালারফুলনেস, Colourfulness) কমে যায়, তবে সেটির বর্ণস্বাতন্ত্র্য (হিউ, hue) অপরিবর্তিত থাকে। বর্ণস্বাতন্ত্র্য হল সেই বৈশিষ্ট্য যার দ্বারা কোনও রঙকে লাল, সবুজ, নীল, হলুদ বা এগুলির অন্তর্বর্তী কোনও রঙ হিসেবে শনাক্ত ও শ্রেণীবদ্ধ করা যায়।

সংযোজী রং প্রতিমানসমূহে রঙিন আলোকরশ্মির  মিশ্রণের সময় বর্ণালিগতভাবে ভারসাম্যপূর্ণ লাল, সবুজ ও নীলের (RGB) অবার্ণ মিশ্রণ সবসময় সাদা হয়, ধূসর বা কালো হয় না। যখন একাধিক রঞ্জনকারক পদার্থ (colorant) মেশানো হয়, যেমন তরল রঙের মিশ্রণের মধ্যে রঞ্জক পদার্থ যখন মেশানো হয়, তখন এমন একটি রং উৎপন্ন হয় যার বর্ণময়তা বা সম্পৃক্তি উৎস রঙগুলির চেয়ে কম এবং গাঢ় হয়।  ফলে মিশ্ররঙটি ধূসর বা প্রায়-কালো প্রভৃতি নিরপেক্ষ রঙের দিকে এগিয়ে যায়। উজ্জ্বলতা বা শক্তিস্তর কমবেশি করে আলোকে উজ্জ্বল বা অনুজ্জ্বল করা যায়; আর রঙের আলোকময়তা (lightness) কমবেশি করা হয় তার সাথে সাদা, কালো বা পরিপূরক রঙ মিশিয়ে।

## চিত্রশিল্প

কোনো কোনো চিত্রশিল্পী ছবি আঁকার সময় বিশুদ্ধ রঙকে গাঢ় করার জন্য তাতে কালো রং মেশান, ফলে ঐ রঙটির একটি কৃষ্ণাভা বা শেড তৈরি হয়। তারা বিশুদ্ধ রঙকে হালকা করার জন্যে সাদা রং মেশান, ফলে রঙটির একটি শ্বেতাভা বা টিন্ট তৈরি হয়। বাস্তবধর্মী চিত্রাঙ্কনের জন্য এ পদ্ধতি উপযুক্ত নয়, কারণ এতে রঙের বর্ণস্বাতন্ত্র্য (হিউ) বদলে যেতে পারে। উদাহরণস্বরূপ- হলুদ, লাল বা কমলা রং গাঢ় করতে কালো মেশালে তা সবুজ বা নীলাভ রং ধারণ করতে পারে। রং গাঢ় করার আরেকটি পদ্ধতি হলো বিপরীত তথা পরিপূরক রঙ মেশানো (যেমন পার্পল-বেগুনির সাথে হলুদাভ সবুজ)। এতে করে কোনোরকম বর্ণস্বাতন্ত্র্য বদল ছাড়াই রঙ দুইটি প্রশমিত হয়ে যায় এবং সংযোজী রং উৎস রঙের চেয়ে বেশি গাঢ় হলে উৎপাদিত রঙও গাঢ় হয়। রং লঘুকরণের সময় সংলগ্ন কোনো রঙের অল্প পরিমাণ মিশিয়ে দিলে মিশ্রণের বর্ণস্বাতন্ত্র্য (হিউ) পুনরায় উৎসের মতো হয়ে যায় (যেমন লাল ও সাদার মিশ্রণে সামান্য কমলা মেশালে তা মিশ্রণের নীল হওয়ার প্রবণতা ঠেকাবে)।

## অন্য ভাষায় ব্যবহার
### ইংরেজি
ইংরেজি পরিভাষায় শ্বেতাভাকে "টিন্ট" (Tint), কৃষ্ণাভাকে "শেড" (Shade) এবং ধূসরাভাকে "টোন" (Tone) নামে ডাকা হয়।

চলতি ইংরেজিতে "শেড" কথাটি দিয়ে কোনও রঙের বিভিন্ন রূপভেদ বোঝাতে পারে (যেমন লালের রূপভেদ), যদিও কারিগরি দৃষ্টিকোণ থেকে সেগুলি হয়তো শ্বেতাভা, কৃষ্ণাভা, ধূসরাভা এমনকি বর্ণস্বাতন্ত্র‍্যের দিক থেকে সূক্ষ্মভাবে ভিন্ন। অন্যদিকে চলতি ইংরেজি "টিন্ট" বলতে রঙের যেকোনো গাঢ় বা হালকা রূপভেদকে বোঝায় (যেমন "টিন্টেড উইন্ডোজ")।

## তথ্যসূত্র

বিষয়শ্রেণী:রং (বর্ণ)
রিয়াল সোসিয়েদাদ

**রিয়াল সোসিয়েদাদ দে ফুটবল এস.এ.ডি.** (; সাধারণত **রিয়াল সোসিয়েদাদ** নামে পরিচিত) হচ্ছে সান সেবাস্তিয়ান ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯০৯ সালের ৭ই সেপ্টেম্বর তারিখে প্রতিষ্ঠিত হয়েছে। রিয়াল সোসিয়েদাদ তাদের সকল হোম ম্যাচ সান সেবাস্তিয়ানের আনোয়েতা স্টেডিয়ামে খেলে থাকে; যার ধারণক্ষমতা হচ্ছে ৩৯,৫০০। বর্তমানে এই ক্লাবের ম্যানেজারের দায়িত্ব পালন করছেন ইমানোল আলগুয়াসিল এবং সভাপতির দায়িত্ব পালন করছেন হোকিন আপেররিবায়। বর্তমানে স্পেনীয় রক্ষণভাগের খেলোয়াড় মিকেল ওয়ারসাবাল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেভিয়া এপর্যন্ত ৮টি শিরোপা জয়লাভ করেছে; যার মধ্যে ২টি লা লিগা শিরোপা, ৩টি সেহুন্দা ডিভিশন শিরোপা, ২টি কোপা দেল রে এবং ১টি স্পেনীয় সুপার কাপ শিরোপা রয়েছে।

## ইতিহাস
গত শতকের প্রথম দিকে সেন্ট সাবেস্টানে ফুটবল খেলা জনপ্রিয়তা লাভের প্রেক্ষিতে ১৯০৯ সালে ***সোসিয়েদাদ দে ফুটবল*** নামে ক্লাবটি প্রতিষ্ঠিত হয়।১৯২৮ সালে শুরু হওয়া লা লিগার প্রতিষ্ঠাকালীন সদস্য এটি।১৯৩১ সালে নাম পরিবর্তন করে ***Donostia Club de Futbol*** করা হয়।ক্লাবটি মূলত প্রাইমেরা ও সেগুন্দা ডিভিশনের মধ্যে উঠা-নামা করতে থাকে।১৯৩৯-৪০ মৌসুম থেকে নাম আবার পরিবর্তন করে ***Sociedad de Fútbol*** করা হয়।১৯৮১-৮২ ও ১৯৮২-৮৩ দুইবার লা লিগা শিরোপা জিতে রীতিমতো সবাইকে তাক লাগিয়ে দেয়।১৯৮৬-৮৭ মৌসুমে তারা প্রথমবারের মতো কোপা দেল রে জয় করে।২০০৭-০৮ মৌসুমে ৩৮ বছর পর প্রথমবারের মতো অবনমিত হয়।সেগুন্দা ডিভিশনে ৩ বছর থাকার পর ২০১০-১১ মৌসুমে আবার প্রাইমেরা ডিভিশনে ফেরত আসে,যেখানে তারা বর্তমানে বিদ্যমান।

## অর্জন
### ঘরোয়া
*লা লিগা:
****চ্যাম্পিয়ন (২):** ১৯৮০–৮১, ১৯৮১–৮২
**রানার-আপ (৩): ১৯৭৯–৮০, ১৯৮৭–৮৮, ২০০২–০৩
*সেহুন্দা ডিভিশন:
****চ্যাম্পিয়ন (৩):** ১৯৪৮–৪৯, ১৯৬৬–৬৭, ২০০৯–১০
*কোপা দেল রে:
****চ্যাম্পিয়ন (২):** ১৯০৯, ১৯৮৬–৮৭
**রানার-আপ (৫): ১৯১০, ১৯১৩, ১৯২৮, ১৯৫১, ১৯৮৭–৮৮
*স্পেনীয় সুপার কাপ:
****চ্যাম্পিয়ন (১):** ১৯৮২

### আঞ্চলিক
*গিপুস্কোয়া চ্যাম্পিয়নশিপ:
****চ্যাম্পিয়ন (৬):** ১৯১৮–১৯, ১৯২২–২৩, ১৯২৪–২৫, ১৯২৬–২৭, ১৯২৮–২৯, ১৯৩২–৩৩

## তথ্যসূত্র

## বহিঃসংযোগ
*     
* লা লিগায় রিয়াল সোসিয়েদাদ   
* উয়েফায় রিয়াল সোসিয়েদাদ  

বিষয়শ্রেণী:স্পেনের ফুটবল ক্লাব
বিষয়শ্রেণী:স্পেনের বহু-ক্রীড়া ক্লাব
বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
বিষয়শ্রেণী:লা লিগার ক্লাব
বিষয়শ্রেণী:রিয়াল সোসিয়েদাদ
বিষয়শ্রেণী:কোপা দেল রেই বিজয়ী
বিষয়শ্রেণী:১৯০৯-এ প্রতিষ্ঠিত ফুটবল ক্লাব
বিষয়শ্রেণী:১৯০৯-এ স্পেনে প্রতিষ্ঠিত
বিষয়শ্রেণী:১৯০৯-এ প্রতিষ্ঠিত
দেপোর্তিভো লা কোরুনিয়া

**রেয়াল ক্লাব দেপোর্তিভো দে লা কোরুনিয়া [[সোসিয়েদাদ আনোনিমা দেপোর্তিবা|এসএডি]]** (, ; এছাড়াও **দেপোর্তিভো লা কোরুনিয়া** অথবা শুধুমাত্র **দেপোর্তিভো কোরুনিয়া** নামে পরিচিত) হচ্ছে গালিথিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের চতুর্থ স্তরের ফুটবল লীগ সেহুন্দা দিভিসিওন বি-এর গ্রুপ ১-এ খেলে। এই ক্লাবটি ১৯০৬ সালের ২রা মার্চ তারিখে প্রতিষ্ঠিত হয়েছে। দেপোর্তিভো লা কোরুনিয়া তাদের সকল হোম ম্যাচ গালিথিয়ার আবাঙ্কা-রিয়াজোরে খেলে থাকে; যার ধারণক্ষমতা হচ্ছে ৩২,৬৬০। বর্তমানে এই ক্লাবের ম্যানেজারের দায়িত্ব পালন করছেন ফের্নান্দো বাসকেস এবং সভাপতির দায়িত্ব পালন করছেন ফের্নান্দো বিদাল। স্পেনীয় মধ্যমাঠের খেলোয়াড় আলেক্স বের্গান্তিনিয়োস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, দেপোর্তিভো লা কোরুনিয়া এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা, ২টি কোপা দেল রে এবং ৩টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ২০০৮ উয়েফা ইন্টারটোটো কাপ।

## ইতিহাস
১৯০২ সালে জোসে মারিও আবালা নামক এক বালক ইংল্যান্ড থেকে এসে আ কোরুনিয়ায় ফুটবল খেলা চালু করে, যা অচিরেই বেশ জনপ্রিয়তা অর্জন করে। ১৯০৬ সালে আলা কালবেত জিমনেশিয়ামের সদস্যরা এই ক্লাবটি গঠন করে। এর পর থেকে ক্লাবটি বেশ কিছু প্রীতি ও কোপা দেল রে-এর ম্যাচে অংশ নেয়। তবে ১৯২৮ সালে লীগ পদ্ধতি চালু হলে প্রথম কয়েক বছর তারা লা লিগায় উন্নিত হতে ব্যর্থ হয়। অতঃপর ১৯৪১ সালে প্রথম বারের মতো লা লিগায় উত্তীর্ণ হয়। সর্বোচ্চ স্তরে থাকাকালীন সময় ১৯৪৪ সালে তারা নিজেদের স্টেডিয়াম তৈরি করে। তার পরের বেশ কিছু বছর তারা সাফল্যের দেখা পায়নি। ১৯৪৬–৪৭ মৌসুমে তারা ২য় স্তরে অবনমিত হয়, তবে পরের বছর আবার শীর্ষ স্তরে ফিরে আসে। তারপরের দশক থেকে তাদের উত্থান-পতন চলতে থাকে। ১৯৭৩ সালে ক্লাবটি ২য় স্তরে এবং পরবর্তীতে ৩য় স্তরে অবনমিত হয়। ১৯৯১ সালে তারা পুনরায় লা লিগায় ফিরে আসে। ২০০০ সালে তাদের ইতিহাসে সবচেয়ে বড় সাফল্য অর্জন করে, যেখানে তারা প্রথম বারের মতো লা লিগা শিরোপা জয় করে। প্রায় ২০ বছর সর্বোচ্চ পর্যায়ে থাকার পর ২০১০–১১ মৌসুমে তারা দ্বিতীয় স্তরে অবনমিত হয়। পরবর্তী মৌসুমগুলোতে ক্লাবটি লা লিগা এবং সেহুন্দা দিভিসিওনে অংশগ্রহণ করেছে।

## সাফল্য
#### জাতীয়
***[[লা লিগা]]**
:**বিজয়ী (১):** ১৯৯৯-০০
***[[কোপা দেল রে]]**
:**বিজয়ী  (২):** ১৯৯৪-৯৫, ২০০১-০২
***[[Supercopa de España|স্পেনিশ সুপার কাপ]]**
:**বিজয়ী  (৩):** ১৯৯৫, ২০০০, ২০০২
***[[সেগুন্দা ডিভিশন]]**
:**বিজয়ী (৫):** ১৯৬১-৬২, ১৯৬৩-৬৪, ১৯৬৫-৬৬, ১৯৬৭-৬৮, ২০১১-১২

## তথ্যসূত্র

## বহিঃসংযোগ

*   
* দেপোর্তিভো লা কোরুনিয়া  
* দেপোর্তিভো লা কোরুনিয়া  

বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
বিষয়শ্রেণী:স্পেনের ফুটবল ক্লাব
বিষয়শ্রেণী:লা লিগার ক্লাব
বিষয়শ্রেণী:কোপা দেল রেই বিজয়ী
বিষয়শ্রেণী:১৯০৬-এ প্রতিষ্ঠিত ফুটবল ক্লাব
অস্মিত প্যাটেল

থাম্ব|200px|''ওয়াচটাইম'' পত্রিকার সূচনা অনুষ্ঠানে অস্মিত প্যাটেল (ডান দিকে)
থাম্ব|200px|শিশু কন্যাদের সাহায্যার্থে আয়োজিত ফ্যাশান শো-তে অস্মিত প্যাটেল (বাঁ দিক থেকে পঞ্চম ব্যক্তি)
**অস্মিত প্যাটেল** (জন্ম: ১৩ সেপ্টেম্বর, ১৯৭৮) হলেন একজন ভারতীয় অভিনেতা। তিনি হিন্দি চলচ্চিত্রে অভিনয় করে থাকেন। অস্মিত বিগ বস অনুষ্ঠানেও অংশগ্রহণ করেছিলেন।

## ব্যক্তিগত জীবন
অস্মিত প্যাটেল হলেন অমিত প্যাটেল ও আশা প্যাটেলের পুত্র এবং অভিনেত্রী ও মডেল অমীশা প্যাটেলের ছোটো ভাই। অস্মিতের ঠাকুরদা হলেন মহারাষ্ট্র প্রদেশ কংগ্রেস কমিটির প্রাক্তন সভাপতি আইনজীবী-রাজনীতিবিদ রজনী প্যাটেল।

অস্মিত মুম্বইয়ের ক্যাথিড্রাল অ্যান্ড জন কনোন স্কুলে পড়াশোনা করেন। পরে ২০০০ সালে মার্কিন যুক্তরাষ্ট্রের ইউনিভার্সিটি অফ টেক্সাস অ্যাট অস্টিন থেকে ব্যবসায় স্নাতক ডিগ্রি অর্জন করেন।

## কর্মজীবন
অস্মিত প্যাটেল তার কর্মজীবন শুরু করেন একজন সহকারী পরিচালক হিসেবে। তিনি বিক্রম ভট্টের সঙ্গে তার *[[আপ মুঝে অচ্ছে লগনে লগে]]* (২০০২), *আওয়ারা পাগল দিওয়ানা* (২০০২), *রাজ* (২০০২) ও *[[ফুটপাথ (২০০৩-এর চলচ্চিত্র)|ফুটপাথ]]* (২০০৩) ছবিগুলি নির্মাণে সহায়তা করেন। তার অভিনীত প্রথম ছবিটি ছিল বিক্রম ভট্ট পরিচালিত *ইন্তেহা* (২০০৩)। ২০০৪ সালে অস্মিত অভিনয় করেন থ্রিলার ছবি *[[মার্ডার (২০০৪-এর চলচ্চিত্র)|মার্ডার]]*-এ। হলিউডে নির্মিত *[[আনফেইথফুল (২০০২-এর চলচ্চিত্র)|আনফেইথফুল]]* ছবিটি থেকে অনুপ্রাণিত এই ছবিতে তার সঙ্গে অভিনয় করেছিলেন মল্লিকা শেরাওয়াত ও ইমরান হাশমী। এই ছবিটিই তার অভিনীত প্রথম ছবি, যেটি বাণিজ্যিক সাফল্য অর্জন করে।

২০০৫ সালে অস্মিত সোনি রাজদানের থ্রিলার *নজর* ও একাধিক চলচ্চিত্র-তারকা অভিনীত খালিদ মোহাম্মেদের *[[সিলসিলে]]* ছবিতে অভিনয় করেন। দু’টি ছবিই বক্স অফিসে সাফল্য অর্জনে ব্যর্থ হয়। ২০০৬ সালে তিনি *দিল দিয়া হ্যায়*, *বনারস* ও *ফাইট ক্লাব – মেম্বারস অনলি* ছবিতে মুখ্য ভূমিকায় অভিনয় করেন। ২০০৭ সালে অস্মিত অভিনয় করেন কমেডি ছবি *কুদিয়োঁ কা হ্যায় জমানা*-তে। এই ছবিতে তাঁর সঙ্গে অভিনয় করেছিলেন মহিমা চৌধুরী ও রেখা। তাঁর অভিনীত পরবর্তী ছবি *টস* মুক্তি পায় ২০০৯ সালে।

অস্মিত ভারতীয় আপাতবাস্তব টেলিভিশন অনুষ্ঠান *[[বিগ বস]]*-এর চতুর্থ মরসুমের অন্যতম ফাইনালিস্ট হিসেবে অংশ নেন।

## চলচ্চিত্র তালিকা

### সহকারী পরিচালক
* *আওয়ারা পাগল দিওয়ানা* (২০০২) (দ্বিতীয় সহকারী পরিচালক)
* *[[আপ মুঝে অচ্ছে লগনে লগে]]* (২০০২)
* *রাজ* (২০০২)
* *[[ফুটপাথ (২০০৩-এর চলচ্চিত্র)|ফুটপাথ]]* (২০০৩)

## রিয়েলিটি টেলিভিশন

## তথ্যসূত্র

## বহিঃসংযোগ

* 
* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:সিন্ধি ব্যক্তি
বিষয়শ্রেণী:গুজরাতি ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:সিন্ধি অভিনেতা
বিষয়শ্রেণী:নয়াদিল্লির অভিনেতা
বিষয়শ্রেণী:সিন্ধি বংশোদ্ভূত ভারতীয় ব্যক্তি
রূপবান

***রূপবান*** ১৯৬৫ সালে মুক্তিপ্রাপ্ত লোককাহিনী নির্ভর বাংলাদেশী চলচ্চিত্র। ছবিটি রচনা ও পরিচালনা করেছেন সালাউদ্দিন। এতে নাম ভূমিকায় অভিনয় করেন সুজাতা এবং অন্যান্য গুরুত্বপূর্ণ চরিত্রে অভিনয় করেন মনসুর, চন্দনা, সিরাজুল ইসলাম, ইনাম আহমেদ, আনোয়ার হোসেন, সুভাষ দত্ত।

## কুশীলব
* সুজাতা - *রূপবান*, উজীরের বার বছরের বালিকা কন্যা যার সাথে বার দিন বয়সের রাজপুত্রের বিয়ে দিয়ে বনবাসে পাঠানো হয়।
* মনসুর - *রহিম*, আঁটকুড়ে বাদশার অনেক সাধনার ফল যাকে বার দিন বয়সে বার বছর বয়সী রূপবানের সাথে বিয়ে দিয়ে বনবাসে পাঠানো হয়।
* চন্দনা - *তাজেল*
* সিরাজুল ইসলাম - *একাব্বর বাদশা*, আঁটকুড়ে বাদশা এবং পরে রহিম নামে পুত্র সন্তান লাভ করেন।
* ইনাম আহমেদ - *সায়েদ বাদশা*
* আনোয়ার হোসেন - *জংলি সরদার*
* তেজেন চক্রবর্তী - *উজীর*, রূপবানের বাবা
* তন্দ্রা ইসলাম - *রানী*, রহিমের মা
* কাজরী - *উজির পত্নী*, রূপবানের মা
* হেলেন - *ধাই মা*
* রানু - *জ্যোতিষী*
* আকবর - *দরবেশ*
* রহিমা - *মাসী*
* নুরুল আনাম খাঁ - *দাদু*
* আয়াজ - *জল্লাদ*
* সুভাষ দত্ত - (অতিথি চরিত্রে)

## সঙ্গীত
রূপবান চলচ্চিত্রের সঙ্গীত পরিচালনা করেছেন সত্য সাহা। গানের কথা লিখেছেন মাসুদ করিম। এছাড়া ছবিতে "রূপবানের পালা" থেকে প্রচলিত গান ব্যবহৃত হয়। গানে কণ্ঠ দেন আবদুল আলীম, নীনা হামিদ, ইসমত আরা, কুসুম হক, নজমুল হোসেন (শেলী)।

### গানের তালিকা

## আরও দেখুন
* ১৯৬৫ সালের বাংলাদেশী চলচ্চিত্রের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৬৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
সেহুন্দা দিভিসিওন

**সেহুন্দা দিভিসিওন** কে ***লা লীগা ২*** ও বলা হয়।এটি স্পেনের ফুটবল লীগ পদ্ধতির ২ স্তর।এই স্তর থেকে প্রথম দিকের ৩টি দল লা লীগায় যায় (১ টি যায় প্লে অফ খেলে) এবং ওই স্তর থেকে নিচের ৩ টি দল এই স্তরে নেমে যায়।

## ইতিহাস
১৯২৯ সালে সর্বপ্রথম লীগটি চালু করা হয়।

## বিন্যাস
বর্তমান নিয়ম অনুসারে ২২ টি দল একে অপরের সাথে হোম-এওয়ে ভিত্তিতে খেলে।তা থেকে ৩ টি দল লা লিগায় খেলার সুযোগ পায়।প্রথম দুটি দল সরাসরি সুযোগ পেলেও ৩ নাম্বার জায়গাটির জন্য ৩-৬ স্থানে থাকা দলগুলো নিজেদের মধ্যে প্লে-অফ ভিত্তিতে মোকাবেলা করে।নিচের দিকের ৪ টি দল প্রিমেরা ফেডারেশনে নেমে যায়।

## বিজয়ী দল ও উন্নতি

## তথ্যসূত্র

বিষয়শ্রেণী:স্পেনের ঘরোয়া ফুটবল লীগ
বিষয়শ্রেণী:স্পেনের ফুটবল লিগ
বিষয়শ্রেণী:ইউরোপের দ্বিতীয় স্তরের ফুটবল লিগ
মাধবী (অভিনেত্রী)

**মাধবী** একজন সাবেক ভারতীয় চলচ্চিত্র অভিনেত্রী যিনি সত্তরের দশকের মাঝখানদিকে তেলুগু ভাষার চলচ্চিত্রে অভিনয়ের মাধ্যমে তার কর্মজীবন শুরু করেন। তার জন্ম হায়দ্রাবাদে ১৯৬২ সালের ১৪ সেপ্টেম্বর হয়েছিল। মাধবী তামিল, কন্নড়, মালয়ালম এবং হিন্দি ভাষার চলচ্চিত্রেও কাজ করেছেন।

## কর্মজীবন
পরিচালক দশরী নারায়ণ রাও তার তেলুগু ভাষার চলচ্চিত্র *থুরপু পাদামারা* (১৯৭৬) এ মাধবীকে অভিনয় করার সুযোগ করে দেন একটি উঠতি বয়সী তরুণীর চরিত্রে। এই চলচ্চিত্রটি ছিলো ১৯৭৫ এর তামিল চলচ্চিত্র *[[অপূর্ব রাগাঙ্গাল]]* এর পুনঃনির্মাণ, তামিল চলচ্চিত্রটির মতো থুরপু পাদামারাও ব্যবসা-সফলতা পেয়েছিলো। মাধবী সেসময়কার তেলুগু চলচ্চিত্র শিল্পের জনপ্রিয় নায়ক চিরঞ্জীবীর সঙ্গে কাজ করার সুযোগ পেয়ে যান। তার সঙ্গে অভিনয় করা মাধবীর প্রথম চলচ্চিত্র ছিলো *ইন্তলো রামাইয়া ভিদিলো কৃষ্ণানাইয়া* যেটি ১৯৮২ সালে মুক্তি পেয়েছিলো। কৈলাস বলচন্দ যিনি মূলত তামিল ভাষার সিনেমা বানান, ১৯৭৮ সালে *[[মারো চারিত্রা]]* নামে একটি রোমান্টিক তেলুগু সিনেমা তৈরি করেন যেটাতে কমল হাসান এবং সারিতা মুখ্য চরিত্রে ছিলেন এবং মাধবী এক বিশেষ গুরুত্বপূর্ণ চরিত্রে অভিনয়ের সুযোগ পান। এই চলচ্চিত্রের হিন্দি পুনঃনির্মাণ পরিচালক বলচন্দ নিজেই করেন এবং ১৯৮১ সালে *[[এক দুজে কে লিয়ে]]* নামে মুক্তি দেন এবং ওখানেও মাধবী *মারো চারিত্রা*র মত একই ধরনের চরিত্রে অভিনয় করেন আর এই চলচ্চিত্রটিই হয়ে দাঁড়ায় মাধবী অভিনীত প্রথম হিন্দি চলচ্চিত্র।

## তথ্যসূত্র

## বহিঃসংযোগ

* Official website
* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:তেলুগু ব্যক্তি
বিষয়শ্রেণী:অন্ধ্রপ্রদেশের ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৬২-এ জন্ম
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ওড়িয়া চলচ্চিত্র অভিনেত্রী
সুন্দররজন পদ্মনবন

**এস পদ্মনবন** ভারতের সামরিক বাহিনীর একজন জেনারেল ছিলেন। তিনি ১৯৪০ সালের ৫ই ডিসেম্বর জন্মগ্রহণ করেন এবং রাষ্ট্রীয় ভারতীয় সামরিক মহাবিদ্যালয়ে পড়া শেষে ১৯৫৬ সালে জাতীয় প্রতিরক্ষা বিদ্যায়তনে যোগ দিয়ে তিন বছরের মাথায় গোলন্দাজ শাখায় অফিসার পদ লাভ করেন। পদ্মনবন ১৯৮৮ থেকে ১৯৯১ সাল পর্যন্ত একটি ব্রিগেডের অধিনায়কত্ব, মার্চ ১৯৯১ থেকে আগস্ট ১৯৯২ পর্যন্ত একটি পদাতিক ডিভিশনের অধিনায়কত্ব করেন। তিনি ১৯৯২ এর সেপ্টেম্বর থেকে ১৯৯৩ সালের জুন পর্যন্ত ৩য় কোরের প্রধান স্টাফ কর্মকর্তা ছিলেন। লেফটেন্যান্ট জেনারেল পদে পদোন্নতি পেয়ে তিনি পঞ্চদশ কোরের কমান্ডার হয়েছিলেন।

## সম্মাননা এবং পুরস্কার

### সামরিক পুরস্কার

## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:১৯৪০-এ জন্ম
বিষয়শ্রেণী:সেনাবাহিনী প্রধান (ভারত)
বিষয়শ্রেণী:তামিল ব্যক্তি
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:২০২৪-এ মৃত্যু
মসাগ্রাম

**মসাগ্রাম** () হল ভারতের পশ্চিমবঙ্গ  রাজ্যের পূর্ব বর্ধমান জেলার বর্ধমান সদর দক্ষিণ মহকুমার জামালপুর ব্লকের আজহাপুর গ্রাম পঞ্চায়েতের অন্তর্গত একটি শহর। মসাগ্রাম থেকে প্রথম চন্দ্রগুপ্তের একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে।

## ভূ-উপাত্ত
মসাগ্রাম  এ অবস্থিত।

এটি দামোদর নদীর তীরে অবস্থিত।এটি পালসিট থেকে প্রায় ৭ কিলোমিটার (৪.৩ মাইল) দক্ষিণে এবং শক্তিগড় থেকে ১২ কিলোমিটার (৭.৫ মাইল) দূরে অবস্থিত। 

## জনসংখ্যা
মসাগ্রাম ৪৩১০ জনসংখ্যার সাথে জামালপুর ব্লকের ১২ তম জনসংখ্যাবিশিষ্ট গ্রাম, যা ভারতের পশ্চিমবঙ্গের পূর্ব বর্ধমান জেলায়  অবস্থিত।মসাগ্রাম গ্রামের মোট ভৌগোলিক এলাকা ৩.৮২ বর্গ কিলোমিটার এবং এটি ব্লকের এলাকায় ১৬ তম বৃহত্তম গ্রাম।গ্রামের জনসংখ্যা ঘনত্ব প্রতি কিলোমিটারে ১১২৮ জন।

## যোগাযোগ
বর্ধমান জংশন রেল স্টেশন থেকে মসাগ্রাম রেলওয়ে স্টেশন ২৩ কিলোমিটার (১৪ মাইল) এবং হাওড়া-বর্ধমান কর্ড লাইনে হাওড়া জংশন রেলওয়ে স্টেশন থেকে ৭২ কিলোমিটার (৪৫ মাইল) দূরে অবস্থিত।   এটি বাঁকুড়া-মসাগ্রাম লাইনের নির্মানস শেষে একটি টার্মিনা্ল স্টেশন (নির্মাণাধীন) হবে। 

এটি এনএইচ ১৯-এ অবস্থিত এবং একটি রাস্তা মেমারীতে গ্র্যান্ড ট্রাঙ্ক রোডের  পরিণত হয়।

## তথ্যসূত্র

বিষয়শ্রেণী:পশ্চিমবঙ্গের গ্রাম
বিষয়শ্রেণী:পূর্ব বর্ধমান জেলার গ্রাম
বেলজীয় প্রো লিগ

**বেলজীয় প্রো লিগ** হলো বেলজিয়াম ফুটবল লিগের সর্বোচ্চ স্তর। ১৮৯৫ সালে শুরু হওয়া লিগটি ২০১৫-১৬ মৌসুমে এর নাম পরিবর্তন করে দেয়া হয় বেলজিয়াম প্রো লিগ (স্পন্সরশীপ কারণে জুপিলার প্রো লিগ ও বলা হয়। ডাচ উচ্চারণ [ˈʒypilɛr ˈproː ˈlik])। উন্নতি-অবনমন পদ্ধতিতে ১৬টি দল এতে প্রতিযোগিতা করে। লিগটির বর্তমান স্পন্সর ***Anheuser-Busch InBev*** জুপিলার বিয়ার প্রস্তুতকারী প্রতিষ্ঠান। এই পর্যন্ত ৭৫ টি ক্লাব এই লিগে প্রতিযোগিতা করেছে।তাদের মধ্যে ১৫ টি ক্লাব শিরোপা জয় করতে পেরেছে। সবচেয়ে সফল ক্লাব রয়্যাল স্পোর্টিং ক্লাব আন্ডারলেখট।

## ইতিহাস
১৮৯৫ সালে ৭টি দল নিয়ে **চ্যাম্পিয়নশিপ কাপ** নামে লিগটি শুরু হয়।প্রথম কয়েক মৌসুম দ্বিতীয় কোনো লিগ ছিলো না বিধায় কোনো অবনমন পদ্ধতি ও ছিলো না।১৮৯৮-৯৯ মৌসুমে ২ টি লিগ করার ফলে পদ্ধতিটা চালু করা হয়।যদিও ১৯০০-০১ মৌসুমে সেটি বন্ধ রেখে পরের বছর থেকে আবার চালু করা হয়।পরবর্তীতে দল সংখ্যা ও প্রতিযোগিতার নিয়ম অনেক বার পরিবর্তিত হয়।মাঝে বিশ্বযুদ্ধের জন্য কয়েকবছর খেলা বন্ধ থাকে।লিগের নামও কয়েক বার পরিবর্তন হয়।সর্বশেষ ২০১৬ থেকে এর নাম ***বেলজিয়ান প্রথম বিভাগ এ***
### নামকরণ

* ১৮৯৫–১৯০৪: চ্যাম্পিয়নশিপ কাপ
* ১৯০৪–১৯২৬: ফার্স্ট ডিভিশন
* ১৯২৬–১৯৫২: ডিভিশন অফ অনার
* ১৯৫৩-২০১৬: ফার্স্ট ডিভিশন
* ২০১৬-২০২২: ফার্স্ট ডিভিশন এ
* ২০২২- : প্রো লিগ

## প্রতিযোগিতার বিন্যাস
বর্তমান নিয়ম অনুসারে ১৬ টি ক্লাব প্রত্যেকটির সাথে হোম-এওয়ে ভিত্তিতে মোট ৩০ টি ম্যাচ খেলে।প্রতি ম্যাচ জয়ের জন্য ৩ ও ড্র‍য়ের জন্য ১ পয়েন্ট দেয়া হয়।নিয়মিত মৌসুম শেষে পয়েন্ট তালিকার শীর্ষ ৬ দল ***চ্যাম্পিয়নশিপ প্লে-অফ*** খেলে।প্রত্যেকটি দল সবার সাথে ১ টি করে খেলার পরে তালিকার ১ম দলটি বিজয়ী হয়।অবনমনের ক্ষেত্রেও নিচের  দলগুলোও প্লে অফ খেলে।যেখান থেকে ১ টি দলের অবনমন ঘটে।

## তথ্যসূত্র

বিষয়শ্রেণী:ইউরোপের শীর্ষ স্তরের ফুটবল লিগ
বিষয়শ্রেণী:বেলজীয় প্রথম বিভাগ এ
বিষয়শ্রেণী:বেলজিয়ামের ফুটবল লিগ
কে হতে চায় কোটিপতি?

**কে হতে চায় কোটিপতি?** হল যুক্তরাজ্যের গেম শো *[[হু ওয়ান্টস টু বি এ মিলিয়নেয়ার]]?*-এর উপর ভিত্তি করে তৈরি একটি বাংলাদেশী গেম শো। অনুষ্ঠানটি ১০ জুলাই ২০১১ সালে শুরু হয়। অনুষ্ঠানটি দেশ টিভিতে প্রচারিত হয়।এতে উপস্থাপনা করেন আসাদুজ্জামান নূর।

এটির মোট ৫২টি পর্ব প্রচারিত হয়। এটি প্রযোজনা করে ডেল্টা বে বাংলাদেশ এবং ডেল্টা বে ছিল বাংলাদেশে জন্য এই অনুষ্ঠানের অফিসিয়াল লাইসেন্সধারী।

## অর্থ পুরস্কার

## উল্লেখযোগ্য প্রতিযোগী
এই অনুষ্ঠানে বেশ কিছু উল্লেখযোগ্য তারকা অংশ নিয়েছিলেন।

## তথ্যসূত্র

বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:২০১১-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
বাদশাহ আব্দুলআজিজ আন্তর্জাতিক বিমানবন্দর

**বাদশাহ আব্দুলাজিজ আন্তর্জাতিক বিমানবন্দর** (**KAIA**) ()  জেদ্দা থেকে ১৯ কি.মি. উত্তরে অবস্থিত একটি বিমানবন্দর। এর নামকরণ করা হয় বাদশাহ আবদুলাজিজ আল সৌদের নামে। এটি ১৯৮১ সালে উদ্বোধন করা হয়, যা সৌদি আরবের সবচেয়ে ব্যস্ত ও তৃতীয় বৃহত্তম বিমানবন্দর। এটি মূলত হজ্জ টার্মিনাল নামে পরিচিত এবং একসাথে ৮০,০০০ যাত্রীকে পরিচালনা করতে সক্ষম।

## তথ্যসূত্র

## বহিঃসংযোগ

*
*
*
*

বিষয়শ্রেণী:সৌদি আরবের বিমানবন্দর
বিষয়শ্রেণী:১৯৮১-এ প্রতিষ্ঠিত বিমানবন্দর
বিষয়শ্রেণী:১৯৮১-এ সৌদি আরবে প্রতিষ্ঠিত
ফুলবাড়ি

**ফুলবাড়ি** ভারতের পশ্চিমবঙ্গ রাজ্যের জলপাইগুড়ি জেলার রাজগঞ্জ সমষ্টি উন্নয়ন ব্লকের ভারত-বাংলাদেশ সীমান্তে যানবাহন এবং জনগণের জন্য একটি সড়ক সীমানা এবং একটি প্রস্তাবিত পৌরসভা। ভারত-বাংলাদেশ সীমান্ত অতিক্রম করে বাংলাদেশে ফুলবাড়ির বিপরীতে রয়েছে বাংলাবান্ধা ইউনিয়ন।

## [[ফুলবাড়ি স্থল বন্দর|সীমান্ত পারাপার]]
* 

ভারতে ফুলবাড়ি এবং বাংলাদেশের বাংলাবান্ধার মধ্যে যানবাহনগুলির সীমান্ত অতিক্রম শুরু হয় ২০১১ সালের জানুয়ারিতে।   এর আগে, সীমান্তের মধ্যে নেপাল-বাংলাদেশ ট্রানজিট ১৯৯৭ সালে সীমিতভাবে শুরু করে। উভয় পক্ষের পণ্যদ্রব্য ট্রাক সীমান্ত অতিক্রম করে এবং অন্য দেশে গুদামে পণ্য আনলোড করে। ভারতের অর্থমন্ত্রী প্রণব মুখোপাধ্যায় এবং বাংলাদেশ কৃষি মন্ত্রী মতিয়া চৌধুরী উদ্বোধনী অনুষ্ঠানে উপস্থিত ছিলেন। এই স্থলবন্দরটি বাংলাদেশের এবং ভারতের মধ্যে মানুষের চলাচলের জন্যও ব্যবহার করা যেতে পারে। 

সীমান্তে যথাযথ সুবিধা নেই এবং ফুলবাড়ি ও ভারত-নেপাল সীমান্তের সড়কের অবস্থা সম্পর্কে অভিযোগ রয়েছে। ভারত নেপালের চেকপোস্টে অবস্থিত কাঁকরভিটা স্থল বন্দর থেকে  সড়কটি উন্নত করতে পদক্ষেপ গ্রহণ করেছে, যেখানে নেপালী চেক-পোস্ট অবস্থিত, জাতীয় সড়ক ৩১ সি থেকে মেচি নদী এবং রাজ্য মহাসড়ক ১২-এ ফুলবাড়ি সীমান্ত পোস্টে অবস্থিত।

## তথ্যসূত্র

বিষয়শ্রেণী:জলপাইগুড়ি জেলার শহর ও নগর
বিষয়শ্রেণী:শিলিগুড়ির পাড়া
ফিজেট স্পিনার

**ফিজেট স্পিনার** বা  **ফ্রিজেট স্পিনার** একটি জনপ্রিয় খেলনা। আঙুলের মাথায় কেন্দ্র রেখে এই খেলনাটাকে ঘুরাতে হয়, সাথে সাথে আঙুলের ওপর এর ব্যালেন্সের দিকে খেয়াল রাখতে হয় ফিজেট। অনেক  স্পিনারে ইউএসবি কেবলের সাহায্যে চার্র্জ দেয়ার ব্যবস্থা থাকে, থাকে ত্রিমাত্রিক নকশা।  স্পিনার একটি ছোট বল বিয়ারিং ডিভাইস যেটি ব্যবহারকারীরা তার আঙুলের মধ্যে ঘোরাতে পারে। ব্যবহারকারীদের অভিজ্ঞতা অনুযায়ী, এই খেলনার গতি একটি মনোরম সংবেদী অভিজ্ঞতা প্রদান করে থাকে। স্নায়বিক শক্তি বা মানসিক চাপ এবং মনযোগী হতে এ খেলনা  সাহায্য করে বলে অনেকের দাবি। ফিজেট স্পিনার প্লাস্টিক, ব্রাস, স্টেইনলেস স্টিল, টাইটেনিয়াম এবং কপারসহ নানা উপাদানে তৈরি করা হয়।

## উদ্ভাবন
এই খেলনা ১৯৯৩ সালে উদ্ভাবন করা হয়।

## জনপ্রিয়তার কারণ
ফিজেট স্পিনার মনোযোগ ঘাটতি, উদ্বেগ এবং অটিজম এর মতো সমস্যাগুলোর প্রতিষেধক হিসেবে কাজ করে থাকে। ফিজেট স্পিনারের সবচেয়ে বড় যে সুবিধার কথা বলা হয় তা হল- অটিজম আক্রান্ত শিশুদের এই স্পিনার ব্যবহারে যথেষ্ট উপকার পাওয়া যায়। তবে ফিজেট স্পিনার দিয়ে অটিস্টিক শিশুদের ব্যায়ামের পরিবর্তে সাহায্য করে এমন কোনো বিজ্ঞানসম্মত কোনো প্রমাণ পাওয়া যায়নি। তবে এই দাবির প্রচুর  বিপরীত মতামতও রয়েছে।

## অপকারিতা ও বিতর্ক

ফিজেট স্পিনার মারাত্নক আসক্তি তৈরী করে অনেক ব্যবহারকারী ও অভিভাবকরা এর ব্যবহার নিয়ে উদ্বিগ্ন।  ফিজেট স্পিনারকে ঘিরে সবচেয়ে বেশি বিতর্কের কারণ বিশ্বের অনেক দেশের প্রচুর  স্কুল তাদের ক্লাসরুম থেকে ফিজেট স্পিনার নিষিদ্ধ করে দিয়েছে।

## তথ্যসূত্র

বিষয়শ্রেণী:২০১০-এর খেলনা
বিষয়শ্রেণী:মার্কিন উদ্ভাবন
বিষয়শ্রেণী:সম্পাদনকারী খেলনা
বিষয়শ্রেণী:যান্ত্রিক খেলনা
বিষয়শ্রেণী:ধাতুর খেলনা
বিষয়শ্রেণী:প্লাস্টিকের খেলনা
বিষয়শ্রেণী:২০শ শতাব্দীর উদ্ভাবন
বিষয়শ্রেণী:২০১০-এর দশকের ফ্যাড ও প্রবণতা
২০০৫ সালের সিরিজ বোমা হামলা

২০০৫ সালের ১৭ আগস্ট সারাদেশে একযোগে সিরিজ বোমা হামলা চালায় নিষিদ্ধ জঙ্গি সংগঠন জামায়াতুল মুজাহিদীন বাংলাদেশ (জেএমবি)। ওইদিন সকাল সাড়ে  বেলা ১১-১১:৩০ এর মধ্যে  মধ্যে দেশের ৬৩ জেলার প্রেসক্লাব, গুরুত্বপূর্ণ স্থাপনা ও  ঢাকার ৩৪টিসহ সাড়ে ৪শ’ স্পটে প্রায় ৫শ’ বোমার বিস্ফোরণ ঘটায় জঙ্গিরা। এই হামলায় নিহত হন ২ জন এবং আহত হয় দু’শতাধিক মানুষ।

## সেদিন যা ঘটেছিল
২০০৫ সালের ১৭ আগস্ট বেলা প্রায় ১১টায় ঢাকা সহ দেশের ৩০০টি স্থানে ৫০০ বোমা হামলা করা হয়। আধ ঘণ্টার ব্যবধানে চালানো এ সিরিজ বোমা হামলায় দু’জন নিহত ও দুই শতাধিক মানুষ আহত হন। ৬৪ জেলার মধ্যে মুন্সীগঞ্জ জেলা বাদে অবশিষ্ট ৬৩টি জেলায় এই হামলা করা হয়। হাইকোর্ট, সুপ্রিমকোর্ট, জেলা আদালত, বিমানবন্দর, মার্কিন দূতাবাস, জেলা প্রশাসকের কার্যালয়, জেলা পুলিশ সুপারের কার্যালয়, প্রেসক্লাব ও সরকারি-আধা-সরকারি স্থাপনায় বোমা হামলা চালায় জঙ্গিরা। হামলার জায়গাগুলোতে জেএমবির জঙ্গিরা লিফলেট ছড়িয়ে দেয়।

## মামলা
জেএমবির সিরিজ বোমা হামলার বিরুদ্ধে দেশের বিভিন্ন থানায় ১শ ৬১টি মামলা হয়। এর মধ্যে এখন পর্যন্ত বিচার কাজ শেষ হয়েছে ১শ ০২টি মামলার। নিষ্পত্তিকৃত মামলাগুলোয় শীর্ষ জঙ্গি নেতা শায়খ আবদুর রহমান ও সিদ্দিকুল ইসলাম বাংলা ভাইসহ ৩৫ জঙ্গিকে মৃত্যুদণ্ড দেওয়া হয়। যাবজ্জীবন কারাদণ্ড দেওয়া হয় ১৩১ জনকে। বিভিন্ন মেয়াদে আরও ১৮৪ জনকে সাজা দেওয়া হয়। খালাস পান ১১৮ জন।

## তথ্যসূত্র

বিষয়শ্রেণী:২০০৫-এ বাংলাদেশ
বিষয়শ্রেণী:ঢাকায় বিস্ফোরণ
বিষয়শ্রেণী:বাংলাদেশে উন্নত বিস্ফোরক যন্ত্র বোমা হামলা
বিষয়শ্রেণী:২০০৫-এ বাংলাদেশে খুন
বিষয়শ্রেণী:ঢাকায় অপরাধ
বিষয়শ্রেণী:বাংলাদেশে ইসলামী সন্ত্রাসবাদ
বিষয়শ্রেণী:২০০৫-এর ইসলামি সন্ত্রাসী ঘটনা
বিষয়শ্রেণী:বাংলাদেশের হোটেলে বোমা হামলা
বিষয়শ্রেণী:বাংলাদেশের সরকারি ভবন ও স্থাপনায় হামলা
বিষয়শ্রেণী:২০০৫-এ ভবনে বোমা হামলা
বিষয়শ্রেণী:বাংলাদেশ জাতীয়তাবাদী দলের কেলেঙ্কারি
গঙ্গারামপুর রেলওয়ে স্টেশন

**গঙ্গারামপুর রেলওয়ে স্টেশন** ভারতের পশ্চিমবঙ্গ  রাজ্যের দক্ষিণ দিনাজপুর জেলার গঙ্গারামপুর শহরে অবস্থিত একটি রেলওয়ে স্টেশন। এটি গঙ্গারামপুর শহর এবং পার্শ্ববর্তী এলাকায় রেল পরিসেবা প্রদান করে করে। ২০০৪ সালে গঙ্গারামপুর স্টেশনটি নির্মিত হয়েছিল এবং প্রথম ট্রেনটি ৩০ ডিসেম্বর ২০০৪ এ চালু  হয়েছিল। এই স্টেশনটি গঙ্গারামপুর কলেজের নিকটবর্তী শহরের দক্ষিণ দিকে অবস্থিত।গৌড় এক্সপ্রেস, তেভাগা এক্সপ্রেস এবং বালুরঘাট-শিলিগুড়ি ইন্টারসিটি এক্সপ্রেস মত কয়েকটি এক্সপ্রেস ট্রেন, গঙ্গারামপুর রেলওয়ে স্টেশনে থামে।

## গঙ্গারামপুর রেল ব্রীজ
গঙ্গারামপুর রেল ব্রীজ পূর্ণভবা নদীকে গঙ্গারামপুর স্টেশনের কাছেই অতিক্রম করেছে।

## তথ্যসূত্র

বিষয়শ্রেণী:দক্ষিণ দিনাজপুর জেলার রেলওয়ে স্টেশন
বিষয়শ্রেণী:কাটিহার রেলওয়ে বিভাগ
বিষয়শ্রেণী:২০০৪-এ চালু রেলওয়ে স্টেশন
ভূকম্পবিজ্ঞান

থাম্ব|এটি পৃথিবীতে ঘটে যাওয়া ভয়ংকর একটি দুর্যোগ কে নির্দেশ করে
**ভূকম্পবিজ্ঞান** () হচ্ছে পৃথিবীর বা অন্যান্য গ্রহের মধ্য দিয়ে সঞ্চারিত ভূমিকম্প এবং স্থিতিস্থাপক তরঙ্গের বৈজ্ঞানিক গবেষণা। ভূগর্ভস্থ ভূমিকম্পের প্রভাব যেমন সুনামি এবং বিভিন্ন ভূকম্পীয় উৎস যেমন জলবায়ু, টেকটনিক, মহাসাগরীয়, বায়ুমণ্ডলীয়, এবং কৃত্রিম বিস্ফোরণগুলির মতো প্রক্রিয়াগুলি এতে অন্তর্ভুক্ত রয়েছে। পূর্ববর্তী ভূমিকম্প সম্পর্কিত বিষয় থেকে তথ্য নির্ণয় করার জন্য যে ভূতত্ত্ব ব্যবহার করা হয় এমন একটি ক্ষেত্র হল প্লেসিয়াবাদবিজ্ঞান।সময় অনুযায়ী পৃথিবীর গতি সংরক্ষণ রাখাকে বলা হয় ভূকম্পলিপি। একজন  ভূতাত্ত্বিক হচ্ছেন বিজ্ঞানী যিনি ভূকম্পন গবেষণা করেন।

## ইতিহাস

ভূমিকম্পের প্রাকৃতিক কারণগুলির প্রাথমিক ধারণা মিলেতুসের থালেস (খ্রিষ্টপূর্ব: ৫৮৫), মিলেতুসের আনাক্সিমেনিস (খ্রিষ্টপূর্ব: ৫৫০), এরিস্টটল (খ্রিষ্টপূর্ব: ৩৪০) এবং চাং হেনং (খ্রিষ্টপূর্ব: ১৩২) -এর লেখাগুলিতে অন্তর্ভুক্ত ছিল।

১৩২ খ্রিষ্টাব্দে, চীনের হান রাজবংশের চাং হেনং প্রথম ভূতত্ত্বকে নকশা করেছেন।

১৬৬৪ সালে, এথানাসিয়াস কিচির যুক্তি দেন যে পৃথিবীর ভেতর আগুনের গতিপথ এবং এর গতি প্রভাবের কারণে ভূমিকম্প হয়।

১৭০৩ সালে, মার্টিন লিস্টার (১৬৩৮ থেকে ১৭২১) এবং নিকোলাস লেমরি (১৬৪৫ থেকে ১৭১৫) প্রস্তাব করেন যে ভূমিকম্প পৃথিবীতে রাসায়নিক বিস্ফোরণের দ্বারা সৃষ্ট হয়।

১৭৫৫ এর লিসবন ভূমিকম্পটি,  ভূমিকম্পের আচরণ এবং  এর কার্যনির্বাহীতা বোঝার ক্ষেত্রে বৈজ্ঞানিক প্রচেষ্টাকে তীব্রতর করে। সর্বপ্রথম এ কাজে  প্রতিক্রিয়া দেখান জন বেভিস (১৭৫৭) এবং জন মাইকেল (১৭৬১) । মাইকেল নির্ধারণ করেছেন যে ভূমিকম্পটি পৃথিবীর মধ্য থেকে এবং এর গতিবিধির তরঙ্গ থেকে উৎপন্ন হয় যা "ভূ-পৃষ্ঠের নিচে শিলা পাথরের নাড়াচাড়া থেকে হয়েছে"।

১৮৫৭ সাল থেকে, রবার্ট মাললেট যান্ত্রিক ভূকম্পবিদ্যা পদ্ধতির ভিত্তি স্থাপন করেন এবং বিস্ফোরক ব্যবহার করে ভূতাত্ত্বিক পরীক্ষায় নিজেকে নিয়োজিত করেন। তিনি "সিসমোলজি"(ভূকম্পবিদ্যা) শব্দটি সিদ্ধ করার জন্য দায়ী।

১৮৯৭ সালে, এমিল ওয়াইখার্ট এর তাত্ত্বিক গণনা অনুসারে তিনি এ সিদ্ধান্তে উপনীত হয় যে, পৃথিবীর অভ্যন্তরিন গঠনে একটি সিলিকেটের  আচ্ছাদন বা আবরণ রয়েছে যা মূল লৌহ কোর বা কেন্দ্র স্থল কে ঘিরে রয়েছে।

১৯১৬ সালে রিচার্ড ডিকসন ওল্ডহ্যাম সিসমোগ্রামের উপর পি-তরঙ্গ, এস-তরঙ্গ এবং পৃষ্ঠ তরঙ্গের আগমনের স্বরূপ শনাক্ত করেন এবং প্রথম স্পষ্ট প্রমাণ বা ধারণা দেন যে পৃথিবীর একটি কেন্দ্রীয় কেন্দ্র স্থল রয়েছে।

১৯১০ সালে, সান ফ্রান্সিসকো ভূমিকম্পের উপর অধ্যয়ন করে, হ্যারি ফিল্ডিং রিড "ইলাস্টিক রিবাউন্ড থিওরি"টি উপস্থাপন করেন যা আধুনিক টেকটোনিক গবেষণার ভিত্তি। এই থিওরি বা তত্ত্বটির উন্নয়ন সাধন করা হয়েছে পূর্বের ইলাস্টিক উপকরণ এবং গণিতের উপর ভিত্তি করে।

১৯২৬ সালে ভূমিকম্প তরঙ্গের উপর গবেষণার ভিত্তিতে হ্যারল্ড জেফরিস প্রথম দাবি করেন যে, আচ্ছাদনের নিচে পৃথিবীর মূল বা কোর টি হচ্ছে তরল।

১৯৩৭ সালে, ইনজ লিহমান সিদ্ধান্তে উপনিত হলেন যে, পৃথিবীর তরল অংশের বহিরাগত কোরের মধ্যে একটি কঠিন ভেতরের কোর রয়েছে।

১৯৬০-এর দশকে পৃথিবী বিজ্ঞান ব্যাপক তত্ত্বের মাধ্যমে বিকশিত হয়েছিল যা এখন প্লেট টেকটনিকস এর সুপ্রতিষ্ঠিত তত্ত্বের মধ্যে একত্রিত হয়েছে।

## ভূমিকম্প তরঙ্গের প্রকার

## টীকা

## তথ্যসূত্র

## বহিঃসংযোগ

* European-Mediterranean Seismological Center, real-time earthquake information website.
* Seismological Society of America.
* Incorporated Research Institutions for Seismology.
*USGS Earthquake Hazards Program.

বিষয়শ্রেণী:ভূকম্পবিজ্ঞান
কারসানদাস পে অ্যান্ড ইউজ

** কারসানদাস পে অ্যান্ড ইউজ ** হল কৃষ্ণদেব ইয়্যাগনিক লিখিত এবং পরিচালিত একটি ২০১৭  রোমান্টিক কমেডি গুজরাতি চলচ্চিত্র।ছবিটি ইতিবাচক পর্যালোচনাগুলির জন্য খোলা এবং বাণিজ্যিকভাবে সফল ছিল।

## গল্প
চলচ্চিত্রের নায়ক তিলক, যিনি তার ছোট ভাই সুন্দরকে চালনা ও পরিচালনা করেন এবং টয়লেট ব্যবহার করেন।তিলক এবং জয়া প্রথম দেখাতেই তাদের মধ্যে প্রেম  ঘটবে।জয়া (দাক্ষা জোশি) হল ছিনতীর জ্যেষ্ঠ কন্যা এবং ছয় সন্তানের মধ্যে আম্বা।চিনুবা একটি অটো রিকশা চালক।ধীরে ধীরে তিলক ও জয়া রোমান্টিক সমীকরণ গড়ে ওঠে এবং তাদের উভয়েরই জানা যায় না যে, তাদের উভয়েরই একে অপরের জন্য কত গভীর স্নেহ। জয়া এর বাবা এই আবিষ্কার করেছেন এবং তিনি সম্পর্ক গ্রহণের জন্য প্রস্তুত নন।তিলককে জয়া এর বাবা তায়োক কে চ্যালেঞ্জ করে সমাজে তার গুরুত্ব প্রমাণ করতে।
## শেষ্ঠাংশে
* ময়ূর চৌহান- তিলেকের
* দাক্ষা জোশি- জয়া
* হেমং শাহ - সুন্দর

## প্রযোজনা
এই চলচ্চিত্রটির দৃশ্য ধারণ আহমেদাবাদ ও বোদোদের বিভিন্ন স্থানে গুলি করা হয়।
## শুভ মুক্তি
১৯ মে ২০১৭ তারিখে মুক্তিপ্রাপ্ত চলচ্চিত্র। গুজরাত ও মুম্বাইয়ের ১৪৪ প্রেক্ষাগৃহে মুক্তি পায় চলচ্চিত্রটি। পরে এই চলচ্চিত্রটি অস্ট্রেলিয়ায় মুক্তি পায়।
## প্রতিক্রিয়া
ইতিবাচক রিভিউতে চলচ্চিত্র পেয়েছে ।টাইমস অব ইন্ডিয়ার পাঁচের মধ্যে এটি চার দিয়েছে এবং এর গল্প এবং দিকটির প্রশংসা করেছে। দেশগ্রামের জয়েশ আধারুরা ৩/৫ এ রেট দিয়েছিলেন এবং উল্লেখ করেছেন, *চিত্তাকর্ষক স্টার-ট্রান্সড প্রেমের গল্প, চমৎকার পারফরম্যান্স এবং আমাদের আতিথেয়তার জন্য একটি আশ্চর্যজনক চোখ।* 

### বক্স অফিস
চলচ্চিত্রটি ₹ ৪ কোটি টাকা এবং নিট উপার্জন ছিল  প্রথম সপ্তাহে ₹ ২.২৩ কোটি টাকা।  পরের দিন এটি ২.৪৮ কোটি টাকা।  এটি অস্ট্রেলিয়া থেকে ১৪,৫৭৯ ডলার আয় করেছে।

## তথ্যসূত্র

বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:গুজরাতে ধারণকৃত চলচ্চিত্র
স্যামুয়েল এল. জ্যাকসন অভিনীত চলচ্চিত্রের তালিকা

**[[স্যামুয়েল এল. জ্যাকসন]]** একজন আমেরিকান অভিনেতা এবং চলচ্চিত্র প্রযোজক। ২০০৯ সালে জ্যাকসন ছোটখাট চরিত্র ও ক্যামিও সহ অভিনয় করেছেন এমন সমস্ত চলচ্চিত্রের মোট বক্স অফিস আয় ছিল চলচ্চিত্রে অভিনয় করা যেকোন অভিনেতার মধ্যে সর্বোচ্চ। ২০১৫ সালের ডিসেম্বর পর্যন্ত, জ্যাকসন শতাধিক চলচ্চিত্রে অভিনয় করেন যা বিশ্বব্যাপী বক্স অফিসে প্রায় ১৬ বিলিয়ন ডলারেরও বেশি আয় করে। জ্যাকসনের চলচ্চিত্র কর্মজীবন শুরু হয় ১৯৭২ সালে *টোগেদার ফর ডেজ* চলচ্চিত্র দিয়ে। জ্যাকসন ১৯৯১ সালে স্পাইক লি পরিচালিত *জাঙ্গল ফিভার* চলচ্চিত্রে গ্যাটর নামে একটি ক্র্যাক অ্যাডিক্টস হিসেবে মূল চরিত্রে অবতীর্ণ হওয়ার পূর্ব পর্যন্ত উনিশ বছর ছোটখাট চরিত্রে অভিনয় করেন। *জাঙ্গল ফিভার* চলচ্চিত্রে তার অভিনয়ের জন্য তিনি কান চলচ্চিত্র উৎসবে শ্রেষ্ঠ পার্শ্ব অভিনেতা হিসেবে বিশেষ জুরি পুরস্কার পান।

## চলচ্চিত্রের তালিকা
### চলচ্চিত্র

## তথ্যসূত্র

## বহিঃসংযোগ

* 
* 
* 

বিষয়শ্রেণী:স্যামুয়েল এল. জ্যাকসন
বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:মার্কিন চলচ্চিত্রের তালিকা
স্যামুয়েল এল. জ্যাকসন গৃহীত পুরস্কার ও মনোনয়ন তালিকা

**[[স্যামুয়েল এল. জ্যাকসন]]** গৃহীত পুরস্কার ও মনোনয়নের একটি তালিকা নিচে দেয়া হল।

#### [[একাডেমি পুরস্কার]]

### [[বাফটা পুরস্কার]]

### [[গোল্ডেন গ্লোব পুরস্কার]]

### [[ইন্ডিপেন্ডেন্ট স্পিরিট পুরস্কার]]

### [[এমটিভি মুভি ও টিভি পুরস্কার]]

### [[এনএএসিপি ইমেজ পুরস্কার]]

### [[ব্ল্যাক রিল পুরস্কার]]

### [[স্যাটার্ন পুরস্কার]]

### [[স্ক্রিন অ্যাক্টরস গিল্ড পুরস্কার]]

### চলচ্চিত্র সমালোচক পুরস্কার

### বিবিধ পুরস্কার

## আরও দেখুন
* স্যামুয়েল এল. জ্যাকসন অভিনীত চলচ্চিত্রের তালিকা

## তথ্যসূত্র

## বহিঃসংযোগ
*

জ্যাকসন, স্যামুয়েল এল.
২০১৬-১৭ লা লিগা

**'২০১৬-১৭ লা লিগা**' (স্পন্সরজনিত কারণে **লা লিগা সানতান্দের** নামেও পরিচিত) লা লিগার ৮৬ তম আসর। লীগটি ১৯ আগস্ট ২০১৬ এ শুরু হয় এবং ২১ মে ২০১৭ তে শেষ হয়।

রিয়াল মাদ্রিদ ৫ বছর পর বিজয়ী হয় এবং সর্বোচ্চ ৩৩ বার শিরোপা অর্জন করে। প্রথম কোনো ক্লাব হিসেবে তারা লীগের সবগুলো ম্যাচে গোল করতে সক্ষম হয়।

## প্রাক মৌসুম
গত আসরের চ্যাম্পিয়ন ছিলো বার্সেলোনা। গত আসর থেকে গেতাফে, রায়ো ভায়োকানো ও লেভান্তে তিনটি দলের অবনমন ঘটে। তাদের বদলে সেগুন্দা ডিভিশন থেকে আলাভেস, লেগানেস ও ক্লাব ওসাসুনা এই তিনটি দলের উত্তরণ ঘটে।

## অংশগ্রহনকারী দলসমূহ

## ফলাফল

## তথ্যসূত্র

বিষয়শ্রেণী:লা লিগার মৌসুম
খুরমা উত্তর ইউনিয়ন

**খুরমা উত্তর ইউনিয়ন** বাংলাদেশের সিলেট বিভাগের সুনামগঞ্জ জেলার ছাতক উপজেলার অন্তর্গত একটি ইউনিয়ন।

## ইউনিয়নের ইতিহাস
ইউনিয়ন,বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইনের ১৮৭০ এর অধীনে, ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে।তারই ফলশ্রুতিতে সুনামগঞ্জ জেলার ছাতক উপজেলার খুরমা ইউনিয়নের জন্ম যা ভেঙে পরবর্তীতে খুরমা উত্তর ইউনিয়ন গড়ে উঠে।খুরমা উত্তর ইউনিয়নের প্রথম চেয়ারম্যানের দায়িত্ব পালন করেন জনাব আব্দুল কদ্দুছ।

## ইউনিয়নের ওয়ার্ড ও গ্রাম
খুরমা উত্তর ইউনিয়নে ৯টি ওয়ার্ড, ৩৫টি গ্রাম, ১৮টি মৌজা রয়েছে।  গ্রামগুলো ভোটার সংখ্যাসহ উল্লেখ করা হলোঃ

০১ নং ওয়ার্ডঃ
*মোহনপুর - ১০৫০ জন
*তেরাপুর - ৩৯৩ জন
*মানজিহারা - ২৮১ জন

০২ নং ওয়ার্ডঃ
*আলমপুর - ১১৮০ জন
*ঘিলাছড়া -৮১১ জন
*হামিদপুর - ৮৭ জন

০৩ নং ওয়ার্ডঃ
*নয়া মৈশাপুর - ১২৯১ জন
*তকিরাই - ৩১০ জন
*নোয়াগাঁও - ৪১৩ জন
*দাহারগাঁও -৩২০ জন

০৪ নং ওয়ার্ডঃ
*সেওতরপাড়া - ১৪৪৬ জন
*হলিয়ারগাঁও - ২৯২ জন
*মৈশাপুর - ১০৫০ জন
*চাড়ালকোনা - ২৫৬ জন

০৫ নং ওয়ার্ডঃ
নাদামপুর - ৬৯১ জন
*নানশ্রী - ৪৬২ জন
*ইসলামপুর - ১৭০ জন
*রসুলপুর - ৫২১ জন

০৬ নং ওয়ার্ডঃ
*কাঞ্চনপুর - ৬৭৫ জন
*নানশ্রী - ৬৭০ জন
*শৌলা - ৩৮২ জন
*একলিমনগর -২২০ জন
*গৌরীপুর - ৪০ জন
*রাজার গাঁও - ৩৩৩ জন
*নয়া রাজার গাঁও - ৯৫ জন

০৭ নং ওয়ার্ডঃ
*বিহাই আদর্শ গ্রাম - ৯৭৯ জন
*আমেরতল - ৭৩৬ জন
*ফুরকান নগর - ৩১৩ জন

০৮ নং ওয়ার্ডঃ
*লক্ষ্মীপাশা - ১৪১২ জন
*জামিরখাই - ৩২৩ জন
*গাবুরগাঁও - ৩৫৪ জন

০৯ নং ওয়ার্ডঃ
*রুক্কা - ৭৪৩ জন
*গদারমহল - ৩৫৬ জন
*চলিতারবাঁক - ১২৬ জন
*ঘাটপার - ২৬৯ জন

## ইউনিয়নের জনসংখ্যা
## যোগাযোগ ব্যবস্থা
ছাতক উপজেলা শহরের পার্শ্ববর্তী ইউনিয়ন হওয়ায় উপজেলা সদরের সাথে সহজেই যোগাযোগ করা যায়। সিলেট-সুনামগঞ্জ সড়ক ও ছাতক-জাউয়া সড়কের মধ্যখানে ইউনিয়নের অবস্থান হওয়ায় ইউনিয়নবাসী যোগাযোগ ব্যবস্থার দিক দিয়ে সুবিধাজনক অবস্থায় আছে। দোহালিয়া-ধারণবাজার রাস্তা ইউনিয়নের দুইপাশের জনগোষ্ঠীকে মেলবন্ধনে আবদ্ধ করেছে। এছাড়া প্রায় গ্রামের রাস্তা ও বাড়ির রাস্তা পাকা হওয়ায় যোগাযোগ ব্যবস্থা সুগম হয়েছে।

## ইউনিয়নের নদ-নদী
সুরমার শাখা নদী ঘানুয়ারা নদী ও বোকা নদী ইউনিয়নের প্রধানতম নদী।

## শিক্ষাপ্রতিষ্ঠান
*রুক্কা মিফতাহুল উলুম মাদ্রাসা।
*এলঙ্গি মডেল উচ্চবিদ্যালয়।
*গাবুরগাঁও দাখিল মাদ্রাসা।
*জাহানারা চৌধুরী উচ্চ বিদ্যালয় আমেরতল।
*সিএম মেমোরিয়াল উচ্চবিদ্যালয়।
*হাজী ছোয়াব আলী উচ্চ বিদ্যালয়।
*কাঞ্চনপুর মহিলা মাদ্রাসা।
*মৈশাপুর হাফিজিয়া মাদ্রাসা।
*লতিফিয়া আইডিয়াল ইসলামি কিন্ডার গার্ডেন।
*

## উল্লেখযোগ্য ব্যক্তিত্ব
*মুহিবুর রহমান মানিক, এমপি সুনামগঞ্জ-৫ (ছাতক-দোয়ারাবাজার)

## তথ্যসূত্র
ইফতেখার উদ্দিন চৌধুরী

**অধ্যাপক ড. ইফতেখার উদ্দিন চৌধুরী** (জন্ম: ১ জুলাই ১৯৫৫)  চট্টগ্রাম বিশ্ববিদ্যালয়ের ১৭তম এবং সাবেক উপাচার্য। ২০১৫ সালের ১৫ জুন বিশ্ববিদ্যালয়ের আচার্য ও রাষ্ট্রপতি এডভোকেট আব্দুল হামিদ অধ্যাপক ড. ইফতেখার উদ্দিন চৌধুরীকে চট্টগ্রাম বিশ্ববিদ্যালয়ের উপাচার্য হিসাবে নিয়োগ দেন।  তিনি চবির সমাজতত্ত্ব বিভাগের শিক্ষক ছিলেন।

## জন্ম ও পারিবারিক পরিচিতি
ইফতেখার উদ্দিন চৌধুরী ১৯৫৫ সালের ১ জুলাই চট্টগ্রাম নগরীর এক সম্ভ্রান্ত মুসলিম পরিবারে জন্মগ্রহণ করেন।

## শিক্ষাজীবন
তিনি ১৯৭০ সালে এস.এস.সি এবং ১৯৭২ সালে এইচ.এস.সি পরীক্ষায় উত্তীর্ণ হন। তিনি চট্টগ্রাম বিশ্ববিদ্যালয়ের অধীনে বি.এ ও এল.এল.বি ডিগ্রী অর্জন করেন। ১৯৮১ সালে তিনি চট্টগ্রাম বিশ্ববিদ্যালয়ের সমাজতত্ত্ব বিভাগ থেকে এম.এ পরীক্ষায় প্রথম শ্রেণীতে প্রথম স্থান অধিকার করেন।  তিনি ১৯৮৩ সালে জাপান সরকারের বৃত্তি নিয়ে ওসাকা বিশ্ববিদ্যালয় থেকে জাপানী ভাষায় ডিগ্রী এবং ১৯৮৮ সালে সুকুমা বিশ্ববিদ্যালয় থেকে পি.এইচ.ডি ডিগ্রী অর্জন করেন।  ড.চৌধুরী ১৯৮৮-১৯৮৯ সালে যুক্তরাষ্ট্রের ক্যালির্ফোনিয়া বিশ্ববিদ্যালয় থেকে পোস্ট ডক্টরাল প্রোগ্রাম শেষ করেন।

## তথ্যসূত্র

## বহিঃসংযোগ

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তির জীবনীমূলক নিবন্ধ যার উৎস অপর্যাপ্ত
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের উপাচার্য
২০১৭ সাফ অনূর্ধ্ব-১৫ চ্যাম্পিয়নশিপ

**২০১৭ সাফ অনূর্ধ্ব-১৫ চ্যাম্পিয়নশিপ** হলো সাফ অনূর্ধ্ব-১৬ চ্যাম্পিয়নশিপ-এর ৪র্থ আসর। ২০১৮ সালে অনূর্ধ্ব-১৬ বাছাইপর্ব থাকার কারণে সব দল অনূর্ধ্ব-১৫ দল পাঠায়, তাই টুর্নামেন্টটিকে অফিসিয়ালি অনূর্ধ্ব-১৫ করা হয়েছে। টুর্নামেন্ট টি ১৮-২৪ আগস্ট ২০১৭ তে নেপালে অনুষ্ঠিত হয়। ৬ টি দল ২টি গ্রুপে ভাগ হয়ে খেলে। যেখানে ভারত চ্যাম্পিয়ন হয়।

## আয়োজক নির্ধারন
১০ জুলাই ২০১৭ তারিখে বাফুফে ভবনে একটি ড্র অনুষ্ঠানে নেপালকে আয়োজক হিসেবে নির্ধারণ করা হয়।

## দলসমূহ

*  
* 
* 
 
*  (আয়োজক)
* 
* 

## খেলোয়াড় অংশগ্রহণের যোগ্যতা
শুধুমাত্র ১ জানুয়ারি ২০০২ অথবা তার পরে জন্মগ্রহণকারীরাই খেলতে পারবে।
## ভেন্যু



## খেলা পরিচালনাকারীগণ
;রেফারীগণ

*  কবিন 
*  গোলাম মোরশেদ চৌধুরী
*  আব্দুল্ল শাতির
*  ইন্দিকা সেনানায়েকে
*  তন্ময় ধর
*  উগেইন দরজি

;সহকারী রেফারিগণ

*  নানি রাম থাপা
*  কুলদিপ তারিয়া
*  মো: শফিকুল ইসলাম
*  কে.এল.এস.চাতুরাঙ্গা
*  আব্দুল্লা সুনিদ
*  ফুরপা ওয়াংচুক

## গ্রুপ পর্ব
সকল খেলা ইউটিসি+০৫:৪৫ সময়ে অনুষ্ঠিত হয়।
### গ্রুপ এ

উৎস :
গোলনেপাল 

----

----

### গ্রুপ বি

উৎস :
গোলনেপাল 

----

----

## নকআউট পর্ব
### বন্ধনী


### সেমিফাইনাল

----

### তৃতীয় স্থান নির্ধারনী খেলা

### ফাইনাল

## পুরস্কার
টুর্নামেন্টে ভালো খেলা ফলস্বরূপ নিম্নের পুরস্কারগুলো দেয়া হয়।

## গোলদাতা

; ৬ টি গোল
*  ফয়সাল আহমেদ

; ৫ টি গোল
*  বিক্রম প্রতাপ সিং

; ৪টি গোল

*  আকাশ বুদ্ধা মাগার
*  ব্রিজেশ চৌধুরী
*  মিরাজ মোল্লা

; ৩টি গোল
*  রবি বাহাদুর রানা

; ২টি গোল

*  দরজি খান্দো
*  কেলজাং জিগমি
*  রোশান রানা মাগার
*  লালরোকিমা
*  রাজা শেখ

; ১টি গোল

*  নাজমুল বিশ্বাস
*  হাবিবুর রহমান
*  থইবা সিং
*  রিকি জন
*  কিঙ্গা ওয়াংভুক
*  সিদ্ধার্থ গুরুং
*  দর্শন গুরুং
*  হারপ্রিত সিং
*  রিডজ মেলভিন ডিমেলো
*  মো: আকাশ
*  ইয়াসিন আরাফাত
*  আরিফ হোসেন

; ২ টি আত্বঘাতী গোল
*  ইব্রাহিম আনুফ ( ভারত এর বিপক্ষে খেলার সময়)

; আত্বঘাতী গোল
*  নাজমুল বিশ্বাস ( নেপালl এর বিপক্ষে খেলার সময়)

## তথ্যসূত্র

বিষয়শ্রেণী:আন্তর্জাতিক ফুটবল প্রতিযোগিতা
বিষয়শ্রেণী:২০১৭-এ ফুটবল
বিষয়শ্রেণী:২০১৭-এ এশীয় ফুটবল
বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
বিষয়শ্রেণী:২০১৭-এ বাংলাদেশী ফুটবল
ব্যাকআপ ফর অল

**ব্যাকআপ ফর অল** সফটল্যান্ড এর বানানো একধরনের ব্যাকআপ সফটওয়্যার যেটি মাইক্রোসফট উইন্ডোজ অপারেটিং সিস্টেমে ব্যবহার করা যায়।এই সফটওয়্যারটির মাধ্যমে ব্যাকআপ ডাটাগুলো যেকোনো লোকাল ড্রাইভ, এফটিপি,এসএফটিপি সারভার,সিডি/ডিভিডি/ ব্লু রেয় অথবা যেকোনো বহনযোগ্য মাধ্যমে নেয়া যায়।
## তথ্যসূত্র

বিষয়শ্রেণী:শেয়ারওয়্যার